ครม.อนุมัติแยกบัญชีโครงการประกันรายได้รอบ2เป็นบัญชีพิเศษ
ครม.อนุมัติแยกบัญชีโครงการประกันรายได้รอบ2เป็นบัญชีพิเศษ&nbsp; หลังจ่อยืมเงิน ธ.ก.ส. กว่า 8.7 พันล้านบาท จ่ายเป็นค่าชดเชยส่วนต่างราคาประกันกับราคาอ้างอิงให้กับเกษตรกรก่อน
4 พ.ค. 2553

ครม.อนุมัติแยกบัญชีโครงการประกันรายได้รอบ2เป็นบัญชีพิเศษ  หลังจ่อยืมเงิน ธ.ก.ส. กว่า 8.7 พันล้านบาท จ่ายเป็นค่าชดเชยส่วนต่างราคาประกันกับราคาอ้างอิงให้กับเกษตรกรก่อน
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี ( ครม. ) อนุมัติเรื่องโครงการประกันได้รายให้กับเกษตรกรผู้ปลูกข้าวปี 52/53 รอบที่ 2 โดยกระทรวงการคลังนำข้อเสนอของธนาคารเพื่อการเกษตรและสหกรณ์การเกษตร หรือ ธ.ก.ส.เพื่อขอ ครม. อนุมัติให้การดำเนินโครงการดังกล่าวถือเป็นการทำธุรกรรมตามนโยบายพิเศษของรัฐบาล หรือ พีเอสโอ โดยกระทรวงการคลังเสนอขอใช้งบของ ธ.ก.ส. เพื่อดำเนินโครงการใน 2 ส่วนไปก่อนได้แก่เรื่องของ ค่าชดเชยส่วนต่างราคาประกันกับราคาอ้างอิงจำนวน 8,773 ล้านบาท และค่าบริหารจัดการโครงการรวมถึงค่าใช้จ่ายในการประชาสัมพัน์ 
ทั้งนี้ได้อนุมัติให้ ธ.ก.ส. ตกลงเรื่องวงเงินทั้งหมดกับทางสำนักงบประมาณต่อไป 
นอกจากนี้ ที่ประชุม ครม.อนุมัติตามที่กระทรวงพาณิชย์เสนอในการขายแป้งมันล็อตสุดท้ายให้กับประเทศจีนในรูปแบบรัฐต่อรัฐ(G to G) จำนวน 1.4 แสนตัน แก่บริษัทไชน่า มารีน ชิปปิ้ง เอเจนซี่ จำกัด ซึ่งเป็นบริษัทในสังกัดรัฐบาลจีน โดยราคาขายในล็อตนี้อยู่ที่ 1.066 หมื่นบาท/ตัน ซึ่งสูงขึ้นกว่าล็อตที่ผ่านมาที่ราคาขายอยู่ที่ 1.035 หมื่นบาท/ตัน